CELEX: C2004/228/94
Language: lt
Date: 2004-09-11 00:00:00
Title: 2004 m. birželio 9 d. Pirmosios Instancijos Teismo nutartis, Byloje T-96/03 Manel Camós Grau prieš Europos Bendrijų Komisiją (Europos Kovos su sukčiavimu tarnybos (OLAF) tyrimas dėl Europos – Lotynų Amerikos santykių instituto valdymo ir finansavimo — Galimas su tyrėju susijęs interesų konfliktas — Sprendimas pašalinti tyrėją iš grupės — Ieškinys dėl panaikinimo — Parengiamosios priemonės — Nepriimtinumas)

11.9.2004   
            
            
               LT
            
            
               Europos Sąjungos oficialusis leidinys
            
            
               C 228/41
            
         
      PIRMOSIOS INSTANCIJOS TEISMO NUTARTIS
   
   2004 m. birželio 9 d.
   Byloje T-96/03 Manel Camós Grau prieš Europos Bendrijų Komisiją (1)
   
   (Europos Kovos su sukčiavimu tarnybos (OLAF) tyrimas dėl Europos – Lotynų Amerikos santykių instituto valdymo ir finansavimo - Galimas su tyrėju susijęs interesų konfliktas - Sprendimas pašalinti tyrėją iš grupės - Ieškinys dėl panaikinimo - Parengiamosios priemonės - Nepriimtinumas)
   (2004/C 228/94)
   Bylos kalba: prancūzų
   Byloje 96/03 Manel Camós Grau, Europos Bendrijų Komisijos pareigūnas, gyvenantis Briuselyje (Belgija), atstovaujamas advokato M.-A. Lucas, prieš Europos Bendrijų Komisiją (atstovai: pradžioje H. van Lier, vėliau J.-F. Pasquier ir C.Ladenburger, nurodę adresą dokumentams įteikti Liuksemburge) dėl, pirma, prašymo panaikinti Europos kovos su sukčiavimu tarnybos (OLAF) 2002 m. gegužės 17 d. sprendimą nušalinti vieną iš tyrėjų nuo tyrimo dėl Europos – Lotynų Amerikos santykių instituto tam, kad butų išvengta tariamo interesų konflikto, nepanaikinant to tyrėjo priimtų priemonių, ir sprendimą, netiesiogiai atmetantį pareiškėjo 2002 m. liepos 29 d. skundą dėl šio sprendimo, bei, antra, dėl šių sprendimų jam tariamai padarytos nematerialios žalos ir žalos jo karjerai atlyginimo, Pirmosios instancijos teismas (ketvirtoji kolegija), susidedantis iš pirmininko H. Legal, teisėjų V. Tiili ir M. Vilaras; sekretorius: H. Jung, 2004 m. birželio 9 d. priėmė nutartį, kurios rezoliucinėje dalyje nurodyta:
   
               1)
            
            
               Atmesti ieškinį kaip nepriimtiną.
            
         
               2)
            
            
               Kiekviena šalis padengia savo bylinėjimosi išlaidas.
            
         
      (1)  OL C 112, 2003 5 10.